NRK Innlandet

NRK Innlandet (tidligere NRK Hedmark og Oppland) er NRKs distriktskontor i Innlandet fylke, inntil 2019 fylkene Hedmark og Oppland. Silje Rønning Kampesæter er distriktsredaktør.NRK Hedmark og Oppland blir NRK Innlandet. NRK. Besøkt 8. april 2020. Hovedkontoret ligger på den gamle gården Storhove i Fåberg i Lillehammer kommune. I tillegg er det et større lokalkontor i sentrum av Hamar. I tillegg er det lokalkontorer i Kongsvinger, Vågå, Folldal og Fagernes.

NRK Hedmark og Oppland ble etablert i 1973, men skilt i NRK Hedmark og NRK Oppland i 1978. Disse ble igjen sammenslått til NRK Hedmark og Oppland i 2002. I 2019 fikk distriktskontoret nytt navn, NRK Innlandet, i tråd med regjeringens regionreform. 

NRK Innlandet har som alle andre distriktskontorer, distriktssendinger på NRK P1 fra 06:00 til 09:00 og fra 14:00 til 17:00. Distriktskontoret produserer også daglige nyhetssendinger på TV 19:45 og 22:55 med samme navn, NRK Innlandet (tidligere NRK Østnytt), som sendes på NRK1 og i nettspilleren NRK TV.

 Referanser 

 Eksterne lenker 



Innlandet
Kategori:Kultur i Innlandet